Трипръста амфиума
Трипръстата амфиума (Amphiuma tridactylum) е вид животно от разред земноводни. Според генетичните изследвания, тя е близко родствена на двупръстата амфиума.

Общи сведения 
Трипръстата амфиума е саламандър с издължено тяло, което наподобява тялото на змиорката. Има сравнително къса опашка. Очите са малки и без клепачи. Има четири редуцирани крайника, като на всеки има по три пръста. В ларвно състояние имат външни хриле, а възрастните индивиди имат само хрилни отвори. Коремната част е сива. На гушата имат тъмно петно.

 Дължина на тялото: 45 – 105 cm
 Цвят на тялото: тъмнокафяв

Разпространение 
Обитава тинестите части на езера и канавки.

Разпространена е в Северна Америка от югоизточната част на Мисури до Мексиканския залив.

Начин на живот и хранене 
Активна през нощта. Рядко напуска пределите на водоема, който обитава. Храни се с червеи, сладководни раци и други дребни безгръбначни. При студено време изпада в зимен сън.

Размножаване 
Размножителният период е декември-юни. Размножаването се осъществява чрез вътрешно оплождане. Женската снася 150 – 200 яйца.

Допълнителни сведения 
Видът е описан за първи път от френския естествоизпитател Жорж Кювие през 1827.

Природозащитен статут 
 Червен списък на световнозастрашените видове (IUCN Red list) – Незастрашен (Least Concern LC)

Бележки 

Амфиумови